  Майя Бывальцева Каракулино, Камбарка, Сарапул но Сьӧлта ёросъёсы выль реанимобильёс вуизы, соос С классъем «Газель» машиналэн инъетаз лэсьтэмын. Со сярысь журналистъёслы Ижкарысь ӝог эмъюрттэт сётонъя станцилэн валтӥсь эмчиез Олег Прузан ивортӥз. Колронавирус инфекци сэрен шуг луэм муртъёсты но секыт висисьёсты кыдёке – Ижкаре яке мукет центръёсы – нуон понна та автомобильёс Росси кивалтэтлэн косэмезъя вуизы Олег Прузан, Ижкарысь ӝог эмъюрттэт сётонъя станцилэн валтӥсь эмчиезСарапул ёросын, кылсярысь, али ньыль машиназы, соос пӧлын выль реанимобиль. Автомобиль – со транспорт гинэ ӧвӧл, со – ваньмыз: дыраз вуон, эм тӥрлыкен эмчиос юрттӥзы – улонэз утизы Ирина Шихова, Сарапулысь ёрос эмъюртлэн валтӥсь эмчиезСьӧлтаысь ёрос эмъюртлэн валтӥсь эмчиез Алексей Иванов пусйиз, висисьёсты та машинаен Эграысь сосудистой центре но, Ижкаре элькун эмъяськонние но нуыны быгатозы. Тодэ вайытом, Росси кивалтэтлэн косэмезъя Удмуртилы 21 автомобиль висъязы. Нырысетӥ партияз «Форд» маркаен машинаос вал, кыкетӥяз – «УАЗ».   Тегъёс: Тазалык Авто Ижкар Удмуртия ӝогэмъюрттэтсётон  